Յովհաննէս Սեթեան, – Եօսէյ Վանանթնսեհ՝ ինչպէս կը կոչուի նաեւ իր անուան տառերուն շրջումովը, – ծնած է 1853ին, Կ. Պոլիս, Օրթաքէօյի մէջ: Իր նախնական ուսումը թաղին Ս. Թարգմանչաց վարժարանին մէջ ստացած, 1870ին նուիրուած է ուսուցչական ասպարէզին, Պոլսոյ գլխաւոր վարժարաններուն մէջ աւանդելով մասնաւորապէս հայերէն եւ ֆրանսերէն: Հայկական դէպքերը [1] զինք ալ քշած են Պոլսէն, եւ Սեթեան 1896ին գացած է Գահիրէ, ուր մինչեւ 1906 պաշտօնավարած է իբրեւ տնօրէն-ուսուցիչ, եւ անկէ ետք ցարդ իբր ուսուցիչ: